Dagsorden:

1. Orientering fra formanden

Skuret er bygget færdigt, og den nye græsslåningsmaskine er kommet i hus.

Det er gået godt for vores hundeførere i konkurrencerne, og vi har også selv afholdt en konkurrence med god succes.

Klubben har afholdt kursus for områdets trænere i markering og læringsteori i områdeinstruktørregi.

1. Træningstider

Der er ikke særlig stor tilslutning på træningsdagene om torsdagen. Det er uvist af hvilke årsager.

På det næste medlemsmøde vil vi derfor være undersøgende på om medlemmerne har et ønske om at flytte træningsdagen igen?

1. Fondsmidler 2023

Frederikshavn kommune åbner muligvis op for ny pulje vi kan ansøge om penge til ny varmepumpe.

Anne holder øje med fritidsportalen, så vi kan ansøge så snart puljen åbnes.

1. Bordet rundt

Jan Verner har sendt forespørgsel på om vi kan afholde DM i 2025.

Sofia skriver et svar til Jan, hvor der står at vi vil være undersøgende på det. Birger har talt med Hotel Skagen Strand om at lave et tilbud. De sender et overslag efter højsæsonen.

I år har bidetræningen kostet 1350 kr. frem til den 8/6. Så det er en reduktion i udgiften i forhold til sidste år.

Anne melder ud til figuranterne, at vi holder ferielukket i juli.

Diana, Hans Jørn, Johnny og evt. Sofia tager til kursus for indlæringsfiguranter.

Birger er blevet kontaktet angået et nyt medlem med en ung hund på 6-7 måneder. Han bliver anvist en plads på hvalpeholdet.

To hunde har fået revet negle af i trappen foran klubhuset. Vi undersøger, om der er mulighed for at lave trappetrinnene af et andet materiale.

Klubbens økonomi er sårbar. Vi kan spørge medlemmerne om de kan finde sponsorer i deres netværk. Det eneste vi kan tilbyde sponsorer er god omtale og reklame på vores hjemmeside og åbne Facebookside.

Der har været en omtale på Facebook om brugen af ekstra halsbånd i forbindelse med bidearbejde ved konkurrencer. Det er vigtigt at man ikke blander sig i sådanne debatter på Facebook, men i stedet har tillid til at dommerne ved den pågældende konkurrence og øvelse har styr på at der ikke benyttes ulovlige halsbånd.

Alle skal huske på, at hvis man er i tvivl om en hund bærer ulovligt halsbånd, så retter man henvendelse til konkurrenceledelsen på dagen.

1. Dagsorden til det kommende medlemsmøde

Vi afholder medlemsmøde torsdag d. 10/8-23 kl. 20.00. Der serveres kaffe og kage.

Status på holdene.

Træning på hverdagsaftner?

Klubbens økonomi – kan vi finde sponsorer?

Evaluering af bid.

Eventuelt.

Sofia laver dagsorden.

1. Eventuelt

Vi afholder ikke arbejdsdag her i sommer, da der for nuværende ikke er noget der i høj grad trænger.